ಫ್ಲಾಕೋರ್ಟಿಯಾ ಮೊಂಟಾನಾ

ಫ್ಲಾಕೋರ್ಟಿಯಾ ಮೊಂಟಾನಾ ಎಂಬುದು ಸ್ಯಾಲಿಕೇಸಿ ಕುಟುಂಬದಲ್ಲಿ ಕಂಡುಬರುವ ಒಂದು ಸಸ್ಯವಾಗಿದೆ. ಇದು ದಕ್ಷಿಣ ಏಷ್ಯಾದ ಸ್ಥಳೀಯ ಸಸ್ಯವಾಗಿದೆ.  ಈ ಪ್ರಭೇದವು ಸುಮಾರು 20 ಮೀಟರ್ ಎತ್ತರದ ಮರವಾಗಿರುತ್ತದೆ.

 ವಿವರಣೆ 
ಈ ಮರವು ಸುಮಾರು 25 ಮೀಟರ್ ಎತ್ತರವನ್ನು ಮತ್ತು 1.70 ಮೀಟರ್ ಸುತ್ತಳತೆ ತಲುಪಬಲ್ಲದು. ಮರದ ಕಾಂಡವು ಅದರ ತಳದಲ್ಲಿ ಚೂಪಾದ ದಪ್ಪ ಮುಳ್ಳುಗಳಿಂದ ಮುಚ್ಚಲ್ಪಡುತ್ತದೆ. ಮರದ ಇತರೆ ಭಾಗಗಳು ಗುಲಾಬಿ ಬಣ್ಣದ್ದಾಗಿರುತ್ತವೆ ಮತ್ತು ಸಣ್ಣ ಎಲೆಗಳು ಕೆಂಪು ಬಣ್ಣದಲ್ಲಿದ್ದು ಸರಳವಾಗಿರುತ್ತವೆ ಮತ್ತು ಪರ್ಯಾಯ ಫೈಲೊಟಾಕ್ಸಿಯನ್ನು ತೋರಿಸುತ್ತವೆ. ಪೆಟಿಯೋಲ್ ಪ್ಯೂಬೆಸೆಂಟ್  0.3-0.8 ಸೆಂ. ಮೀ. ಉದ್ದವಿರುತ್ತದೆ. ಲ್ಯಾಮಿನಾ ಗಾತ್ರಃ 7-15 × 4-8 cm ಆಗಿರುತ್ತದೆ,. ಎಲೆಯ ಆಕಾರವು ವೃತ್ತಾಕಾರವಾಗಿದ್ದು-ಉದ್ದವಾಗಿರುತ್ತದೆ. ಅಕ್ಯುಮಿನೇಟ್ ಎಲೆಯ ತುದಿ ಮತ್ತು ಕ್ರೆನೇಟ್ ಎಲೆಯ ಅಂಚನ್ನು ಹೊಂದಿರುತ್ತದೆ. ಇದರ ಹೂವುಗಳು ಮತ್ತು ಹಣ್ಣುಗಳು ತಿನ್ನಬಹುದಾದಾಗಿದೆ. ಹಣ್ಣುಗಳು ಗೋಳಾಕಾರದಲ್ಲಿದ್ದು ನಯವಾಗಿರುತ್ತವೆ ಮತ್ತು ಕಡುಗೆಂಪು ಕೆಂಪು ಬಣ್ಣದ್ದಾಗಿರುತ್ತವೆ, ಅವುಗಳ ಉದ್ದವು 1-1.5 ಸೆಂ.ಮಿ ಆಗಿರುತ್ತವೆ.

 ವಿತರಣೆ 
ಈ ಸಸ್ಯವರ್ಗವು ಪಶ್ಚಿಮ ಘಟ್ಟಗಳ ಅರೆ-ನಿತ್ಯಹರಿದ್ವರ್ಣ ಮತ್ತು ತೇವಾಂಶವುಳ್ಳ  ಕಾಡುಗಳಲ್ಲಿ 1000 ಮೀ (1800 ಮೀ) ವರೆಗೆ (ಮಹಾರಾಷ್ಟ್ರ, ಕರ್ನಾಟಕ, ತಮಿಳುನಾಡು ಮತ್ತು ಕೇರಳ) ಕಂಡು ಬರುತ್ತವೆ. .

ಇದನ್ನು ಗಜಳೆ, ಹೆನ್ನು ಸಂಪಿಗೆ, ಕನ್ನಡದಲ್ಲಿ ನಯಿಬೆಲೈನ್, ತುಳುವಿನಲ್ಲಿ ತಬಲುಕ(ಚಬುಕು)ಮತ್ತು ಮಲಯಾಳಂನಲ್ಲಿ ಚರಲ್-ಮರಮ್ ಎಂದೂ ಕರೆಯಲಾಗುತ್ತದೆ 

 ಉಪಯೋಗಗಳು 

 ಫ್ಲಾಕೋರ್ಟಿಯಾ ಮೊಂಟಾನಾವನ್ನು ಆಹಾರದಲ್ಲಿ ಬಳಸಬಹುದು. ಮಾಗಿದ ಹಣ್ಣುಗಳನ್ನು ಹಸಿಯಾಗಿ ತಿನ್ನಲಾಗುತ್ತದೆ 
 ಆಯುರ್ವೇದದಲ್ಲಿ ಒಂದು ಪ್ರಮುಖ ಮೂಲಿಕೆಯಾಗಿದ್ದು, ಅಲ್ಲಿ ತೊಗಟೆ, ಎಲೆಗಳು ಮತ್ತು ಬೇರುಗಳ ದ್ರಾವಣವನ್ನು ಜ್ವರ, ಅತಿಸಾರ ಮತ್ತು ಉರಿಯೂತದಂತಹ ಪರಿಸ್ಥಿತಿಗಳಿಗೆ ಚಿಕಿತ್ಸೆ ನೀಡಲು ಔಷಧೀಯವಾಗಿ ಬಳಸಲಾಗುತ್ತದೆ.
 ಎಲೆ ಕಾರ್ಮಿನೇಟಿವ್ ಆಗಿದ್ದು ಇದನ್ನು ಟಾನಿಕ್ ಆಗಿ ಬಳಸುತ್ತಾರೆ. ಕಫ ನಿವಾರಕ ಮತ್ತು ಆಸ್ತಮಾ, ನೋವು ನಿವಾರಕ, ಸ್ತ್ರೀರೋಗಕ್ಕೆ ಬಳಸುತ್ತಾರೆ. ಮತ್ತು ಆಂಥೆಲ್ಮಿಂಟಿಕ್ ಮತ್ತು ಹೈಡ್ರೋಸೆಲ್, ನ್ಯುಮೋನಿಯಾ ಮತ್ತು ಕರುಳಿನ ಹುಳುಗಳಿಗೆ ಚಿಕಿತ್ಸೆಯಾಗಿ ಬಳಸಲಾಗುತ್ತದೆ.
 ಭಾರತದಲ್ಲಿ, ತೊಗಟೆಯ ದ್ರಾವಣವನ್ನು ಗೊರಕೆಗಾಗಿ ಬಾಯಿ ಮುಕ್ಕಳಿಸಲು ಬಳಸಲಾಗುತ್ತದೆ. ಮಡಗಾಸ್ಕರ್ನಲ್ಲಿ, ಎಣ್ಣೆಯಲ್ಲಿ ತುರಿದ ತೊಗಟೆಯನ್ನು ಸಂಧಿವಾತ-ವಿರೋಧಿ ಲಿನಿಮೆಂಟ್ ಆಗಿ ಬಳಸಲಾಗುತ್ತದೆ. ತೊಗಟೆಯನ್ನು ಚರ್ಮಶುದ್ಧೀಕರಣದ ವಸ್ತುವಾಗಿ ಬಳಸಲಾಗುತ್ತದೆ.
 ಕೃಷಿ ಉಪಕರಣಗಳಾದ ನೇಗಿಲು ಇತ್ಯಾದಿಗಳಿಗೆ ಬಳಸುವ ಮರ 

 ಗ್ಯಾಲರಿ 

 ಉಲ್ಲೇಖಗಳು